open-index/open-wikipedia-markdown huggingface dataset:
தட்டலங்காய் புட்டலங்காய்

**தட்டலங்காய் புட்டலங்காய்** என்பது ஒரு விளையாட்டு. தாய்மார் குழந்தைகளோடு பேசியும், பாடியும் வேடிக்கை காட்டும் விளையாட்டு.

குழந்தைகள் பலரைத் தாய் தன் முன்பக்கம் உட்கார வைப்பார். பாட்டுப் பாடும்போது ஒவ்வொருவராகத் தொட்டுக்கொண்டே வருவார்.
:தட்டலங்காய் புட்டலங்காய்
:தாடிக்கொம்பு மாதுளங்காய்
:தேங்காய் உடைச்சு உடைச்சு
:தேரு மேலே வச்சு வச்சு
:மாங்காய் உடைச்சு உடைச்சு
:மாடி மேலே வச்சு வச்சு
:எந்தக் காக்கா சாயுமோ
::இந்தக் காக்கா

இந்தக் காக்கா எனத் தொடும் குழந்தை படுத்துக்கொள்ளும். இப்படி எல்லாக் குழந்தையும் படுத்துக்கொண்ட பின்னர் எல்லாக் குழந்தைகளையும் தூங்கவைத்து விட்டதாக வைத்துக்கொண்டு தாய் நெல் குற்றுவது போல நடிப்பார். குந்தைகள் படுத்துக்கொண்டே பார்த்து மகிழும்.

குற்றும்போது பாடும் பாடல்
:சின்ன உலக்கை குத்து குத்து
:பெரிய உலக்கை குத்து
:சீமாட்டி வச்ச உலக்கை
:சிக்கு, சிக்கு, சிக்கு (குத்தும் ஓசை)
இத்துடன் ஆட்டம் முடிந்து மறு ஆட்டம் தொடங்கும்.

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*இரா.பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவனம் வெளியீடு, 1980

பகுப்பு:தமிழர் விளையாட்டுகள்
ராமேசுவரம் தொலைக்காட்சி கோபுரம்

**இராமேசுவரம் தொலைக்காட்சி கோபுரம்** (*Rameswaram TV Tower*) தமிழ்நாட்டில் உள்ள இராமேசுவரத்தின் சல்லிமலையில் உள்ளது. இந்த கோபுரம் 323 மீட்டர் (1059.7 அடி) உயரம் உடையது. இராமேசுவரம் தொலைக்காட்சி கோபுரம் இந்தியாவில் உள்ள உயரமான கட்டமைப்புகளுள் ஒன்றாகும். இந்த கோபுரம் தூர்தர்ஷனால் தொலைக்காட்சி ஒளிபரப்புக்கு பயன்படுத்தப்படுகிறது. இந்த கட்டமைப்பு வலுவான கான்கிரீட் சிமெண்ட் கலவையால் உருவாக்கப்பட்டது.

## நிலவியல்
இராமேசுவரம் தொலைக்காட்சி கோபுரம் இராமேசுவரம் நகரத்தில் அமைந்துள்ளது. இது தென்னிந்திய மாநிலமான தமிழ்நாட்டில் நிர்வாக மாவட்டமான இராமநாதபுரம் மாவட்டத்தில் உள்ள ஒரு சிறிய கடற்கரையோர நகராட்சி ஆகும்.

## ஒளிபரப்பு
இங்கிருந்து 1995 ஆண்டிலிருந்து தூர்தர்ஷன் தொலைக்காட்சி மற்றும் அனைத்திந்திய வானொலி சேவைகள் ஒளி,ஒலி பரப்பட்டுகின்றன. இலங்கைக்கும் இங்கிருந்து ஒளிபரப்பு சேவை கிடைத்துவந்தது. இந்தக் கோபுரத்தின் உச்சியில் உள்ள விளக்கு இராமேசுவரம் மீனவர்களுக்கு கலங்கரை விளக்குபோல விளங்கியது. இந்தியா முழுவதும் உள்ள தூர்தர்சனின் தரைவழி ஒளிபரப்பு சேவையை மூட ஒன்றிய அரசு முடிவெடுத்ததால் இராமேசுவம் கோபுரத்தின் தொலைக்காட்சி ஒளிபரப்பபானது 2021 திசம்பர் 31 முதல் நிறுப்பட்டடுவதாக அறிவிக்கப்பட்டது. 
## மேற்கோள்கள்

## வெளி இணைப்புகள்

* விக்கிமேப்பியாவில் அமைவிடம்

பகுப்பு:இராமேசுவரம்
பகுப்பு:தமிழ்நாட்டுக் கட்டிடங்கள்
பகுப்பு:தொலைத்தொடர்பு கோபுரங்கள்
மனாரா ஜித்தா

**மனாரா ஜித்தா** (*ஜித்தா கோபுரம்*) ஆனது ஒரு செயற்பாட்டில் உள்ள கலங்கரை விளக்கம். இது சவூதி அரேபியாவின் ஜித்தாவில் அமைந்துள்ளது. தோராயமாக 436 அடி உயரமுள்ள இது உலகின் மிக உயரமான கலங்கரை விளக்கம் ஆகும். ஜித்தா துறைமுகத்தின் வடக்கு நுழைவின் அருகில் அமைந்துள்ளது.

## உசாத்துணை

பகுப்பு:கலங்கரை விளக்கங்கள்
பகுப்பு:ஜித்தா
பை மாறிலியை விட 22/7 அதிகம் என்பதற்கான நிறுவல்

**பை மாறிலியை விட 22/7 அதிகம் என்பதற்கான நிறுவல்** (ஆங்கிலம்: *Proof that 22/7 exceeds <math>\pi</math>*) இங்கே வழங்கப்பட்டுள்ளது. கணித்தலை இலகுவாக்குவதற்காகப் பை என்ற கணித மாறிலியின் பெறுமானத்திற்குப் பதிலாக 22/7 என்ற பெறுமானம் பொதுவாகப் பயன்படுத்தப்படுகின்றது. ஆனாலும் 22/7 என்பது பை மாறிலியை விட அதிகமானது.

பை என்பது அண்ணளவாக 3.14159 ஆகும். ஆகவே \pi \pi என்பது அண்ணளவாக 3.14159 என்பதைக் காட்டுவதை விட இங்கே குறிப்பிட்டுள்ள முறை மூலம் \pi \pi என்பதற்கான பொதுவான தசம அண்ணளவாக்கமாக 22/7 என்பது பயன்படுத்தப்பட்டு வருகின்றது. ஆனாலும் 22/7 என்பது \piஐ விட அதிகமாகும். இதனை அவ்விரு எண்களின் தசமப் பெறுமானங்களைப் பார்ப்பதன் மூலம் அறிந்து கொள்ளலாம்.

:\begin{align}
  \frac{22}{7} & = 3. \overline{142\,857}, \\
  \pi\,        & \approx 3.141\,592\,65\ldots
  \end{align}

22/7 என்ற அண்ணளவாக்கத்தை \pi என்பதற்குப் பதிலாகப் பயன்படுத்தியதற்கான எழுத்து மூலமான ஆதாரம் கிறிஸ்துவுக்கு முன் மூன்றாம் நூற்றாண்டில் ஆக்கிமிடீசால் எழுதப்பட்டுள்ளது. அவருடைய நிறுவலில் 22/7 எனும் பெறுமானமானது 96 பக்கங்களையுடைய ஒழுங்கான வட்டப் பல்கோணியின் சுற்றளவுக்கும் வட்டத்தின் விட்டத்துக்கும் இடையிலான விகிதத்தை விட அதிகம் எனக் காட்டப்பட்டுள்ளது. பைக்கான 355/113 என்ற இன்னுமோர் அண்ணளவாக்கம் மேலும் துல்லியமானதாகும். ஆனாலும் துல்லியம் குறைவான 22/7 என்ற அண்ணளவாக்கமே அதிகம் பயன்படுத்தப்பட்டு வருகின்றது.

## நிறுவல்
இதற்கான நிறுவலைப் பின்வருமாறு குறிப்பிடலாம்.

: 0 

ஆகவே, 22/7 > \pi

## மேற்கோள்கள்

பகுப்பு:கணித நிறுவல்கள்
கல்லடிப் பாலம்

**கல்லடிப் பாலம்** அல்லது **லேடி மனிங் பாலம்** எனப்படுவது பிரித்தானியர் இலங்கையை ஆட்சி செய்த காலத்தில் கட்டப்பட்ட ஓர் பாலமாகும். இது மட்டக்களப்பின் வட, தென் பகுதிகளை இணைப்பதில் பெரும் பங்காற்றுகிறது. மட்டக்களப்பிலிருந்து அம்பாறை மாவட்டத்தை அணுக இப்பாலமே முக்கிய பங்காற்றுகிறது. கிழக்கு மாகாணத்தில் ஒர் முக்கிய பாலமான இது, இலங்கையின் நீளமான பாலமாக விளங்கியது. மட்டக்களப்பிற்கு ஓர் சின்னம்போல் காணப்படும் இப்பாலம், உள்நாட்டு யுத்தத்திற்கு முன்னான காலங்களில் 'பாடுமீனின்' இசையை கேட்க உதவியது.

சேர் வில்லியம் ஹென்றி மனிங் தேசாதிபதி காலத்தில் இப்பாலம் 1924இல் அமைக்கப்பட முன்னர் போக்குவரத்து சிரமமிக்கதாகக் காணப்பட்டது. மட்டக்களப்பு கோட்டையின் கிழக்குப்பகுதி வாவிக்கரையிலிருந்து அக்கரையிலுள்ள கல்லடி கரைக்குச் செல்ல தோணிகளும் மிதவைப் படகுகளும் பாவிக்கப்பட்டன என நூறு வருட மட்டுநகர் நினைவுகள் எனும் நூல் கூறுகின்றது.

## புதிய கல்லடிப் பாலம்
தற்கால போக்குவரத்து தேவையை நிறைவு செய்ய முடியாமல் கல்லடிப் பாலம் காணப்படுவதால், இதற்கு அருகாமையில் புதிதாக ஓர் பாலம் 2.6 பில்லியன் (இலங்கை) ரூபா (அ.டொ. 20 மில்லியன்) செலவில் அமைக்கப்பட்டு 22 மார்ச்சு 2013 அன்று திறந்து வைக்கப்பட்டது. சப்பானிய பன்னாட்டு கூட்டுறவு முகவரினால் கடனுதவி அளிக்கப்பட்டு கட்டப்பட்ட இதன் நீளம் 288.35 மீ (946 அடி), அகலம் 14 மீ (46 அடி) ஆகும்.

## உசாத்துணை

## வெளி இணைப்புகள்

* http://www.dailymirror.lk/caption-story/15298-repair-work-on-the-kallady-bridge-.html (ஆங்கிலம்) புதுக்கட்டுமானம்
* http://noolaham.org/wiki/index.php?title=நூறு_வருட_மட்டுநகர்_நினைவுகள் (PDF பதிப்பு) நூறு வருட மட்டுநகர் நினைவுகள்

பகுப்பு:இலங்கையில் உள்ள பாலங்கள்
பகுப்பு:மட்டக்களப்பிலுள்ள கட்டடங்களும் கட்டமைப்புக்களும்
ரிச்மண்ட் கல்லூரி, காலி

**ரிச்மண்ட் கல்லூரி** *(Richmond College*) தென் மாகாணம், காலி மாவட்டம் காலி நகரில் அமைந்துள்ள முன்னணி ஆண்கள் பாடசாலைகளில்  ஒன்றான இதுவொரு தேசியப் பாடசாலை யாகும்.

இலங்கையில் 150 ஆண்டுகளுக்கு மேல் பழைமையான இப்பாடசாலை வெஸ்லியன் மிசனரியால் சூன் 29 1814ம் ஆண்டில் ஆரம்பிக்கப்பட்டது. அப்போது வெஸ்லியன் மிசனரி பாடசாலையெனவும், 1876ம் ஆண்டு காலி உயர்தரப் பாடசாலையெனவும் அழைக்கப்பட்டது. 1882ம் ஆண்டிலிருந்தே ரிச்மண்ட் கல்லூரி என அழைக்கப்பட்டது. 1962ம் ஆண்டில் இப்பாடசாலை அரசாங்கப் பாடசாலையாகவும், 1986ம் ஆண்டில் தேசிய பாடசாலையாகவும் மாற்றம் பெற்றது.

கல்லூரியின் முகப்புத் தோற்றம்|thumb|left
இப்பாடசாலையில் முதல் அதிபராக வண. பென்ஜமின் குலோக் என்பவர்  பணியாற்றியுள்ளார். இப்பாடசாலையின் தற்போதைய அதிபர் இ.எம்.எஸ். ஏக்கநாயக்க என்பவராவார்.

இலங்கையின் தற்போதைய சனாதிபதி மகிந்த ராசபக்ச, தற்போதைய சபாநாயகர் சமல் ராஜபக்ச இலங்கையின் முன்னால் பிரதமர் டபிள்யூ. தகநாயக்கா  இலங்கையின் இலவசக் கல்வியின் தந்தை என அழைக்கப்படும் முன்னால் கல்வியமைச்சர் சி. டபிள்யூ. டபிள்யூ. கன்னங்கரா  இலங்கையின் முன்னால் உயர்நீதி மன்ற பிரதம நீதியரசர் (1991) ஜீ.பீ.எஸ்.டி சில்வா போன்றோர் இப்பாடசாலையில் கற்று இலங்கையில் முன்னனியில் திகழும் சிலராவார்.

## வெளியிணைப்புகள்
* ரிச்மண்ட் கல்லூரி (இலங்கை)
* ரிச்மண்ட் கல்லூரி (இலங்கை) 

பகுப்பு:இலங்கையின் தேசிய பாடசாலைகள்
பகுப்பு:காலி மாவட்டப் பாடசாலைகள்
பகுப்பு:இலங்கையின் ஆண்கள் பாடசாலைகள்
பகுப்பு:இலங்கையில் இருமொழிப் பாடசாலைகள்
ரெங்கப்பநாயக்கர்பட்டி

**ரெங்கப்பநாயக்கர்பட்டி** (ஆங்கிலம்: Rengappanaickarpatti ) இந்திய மாநிலமான தமிழ்நாட்டில் விருதுநகர் மாவட்டத்தில்  திருவில்லிபுத்தூர் வட்டத்தில் உள்ள ஊராட்சி . இது தென்காசி மக்களவைத் தொகுதியில்  உள்ள திருவில்லிபுத்தூர் (சட்டமன்றத் தொகுதி) ஆகும். இது வத்திராயிருப்பு ஊராட்சிஒன்றியத்தில் உள்ளது.

## அமைவிடம்
* விக்கிமேப்பியாவில் அமைவிடம்

## மேற்கோள்கள்

## வெளியிணைப்புகள்
விருதுநகர் மாவட்டம் 

பகுப்பு:விருதுநகர் மாவட்டத்திலுள்ள கிராமங்கள்
அழுத்தமின் விளைவு

**அழுத்தமின் விளைவு** (*Piezoelectricity*) என்பது படிகம், சிலவகை பீங்கான்கள் போன்ற சிலத் திடப்பொருட்களிலும் எலும்பு, டி.என்.ஏ மற்றும் பலவகை புரதங்கள் போன்ற உயிரியல் பொருட்களிலும்  வெளிப்பொருட்களால் அழுத்தம் கொடுக்கப்படும்போது அவை மின்னூட்டம் பெறுதலாகும்.

அழுத்த மின் விளைவு ஓர் குறிப்பிட்ட படிகத்தில் இயக்க மற்றும் மின்னியல் நிலைகளுக்கிடையேயான இயக்கமின்னியல் இடைவிளைவாகும். இந்த விளைவு ஓர் மீள்தக்க முறைமையாகும். அதாவது அழுத்தமின் விளைவுடைப் பொருட்களுக்கு மின்னழுத்தம் கொடுக்கப்பட்டால் அவை எதிர் அழுத்த மின்விளைவாக இயக்கத் தகைவு பெறுகின்றன. காட்டாக ஈய சர்கோனைட் டைடானேட் படிகங்களை 0.1%வரை வடிவுமாற்றல் அழுத்தம் கொடுக்கப்படும்போது குறிப்பிடத்தக்க அழுத்தமின்னோட்டம் பெறப்படுகிறது. நேர்மாறாக அதே படிகங்களுக்கு வெளி மின்னழுத்தம் கொடுக்கப்படும்போது 0.1% வரை தன் வடிவமாற்றத்தைப் பெறுகிறது.

அழுத்தமின் விளைவு மின்னோட்டம் ஒலி எழுப்பும் மற்றும் கண்டறியும் கருவிகள், உயரழுத்த மின்னாக்கிகள், மின் அதிர்வெண்ணாக்கிகள், நுண்தராசுகள், ஒளிப்பட அமைப்புகளில் நுண்ணிய குவியப்படுத்துதல் போன்ற செயல்பாடுகளில் பெரிதும் பயனாகின்றன. மேலும் பல அணுக்கருவியல் அறிவியல் கருவிகளிலும் பயனாகின்றது. சாதாரண வாழ்வில் சிகரெட் கொளுத்திகளில் மற்றும் எரிவளி அடுப்புக்களை மூட்டும் கருவிகளிலும் தீப்பொறி வழங்கும் வளமாகப் பயன்படுத்தப்படுகிறது.

## மேற்கோள்கள்

## வெளியிணைப்புகள்

*Gautschi, Gustav H., 2002, *Piezoelectric Sensorics*, Springer, ,
*Fundamentals of Piezoelectrics
* Piezo motor based microdrive for neural signal recording
*History of Piezoelectricity
*Research on new Piezoelectric materials
*Piezo Equations 
*Piezo in Medical Design
*Video demonstration of Piezoelectricity
*DoITPoMS Teaching and Learning Package – Piezoelectric Materials
*Piezo Motor Types

பகுப்பு:மின்னியல்
பகுப்பு:திண்மப்பொருள் இயற்பியல்
பகுப்பு:மின் தோற்றப்பாடுகள்
பக்ரா அணை

**பக்ரா அணை** சத்லஜ் ஆற்றின் குறுக்கே அமைந்துள்ளது. மேலும் இந்த அணையானது பஞ்சாப் மற்றும் இமாச்சலப்பிரதேசத்தின் வடக்கே எல்லையில் அமைந்துள்ளது. இந்த அணை இமாச்சலப்பிரதேசத்தின் பிலாஸ்பூர் மாவட்டத்தில் அமைந்துள்ளது. 225.55 மீட்டர் (740 அடி) உயமுள்ள இந்த அணையே ஆசியாவின் இரண்டாவது உயரமான அணையாகும்.உத்தராகண்டம் மாநிலத்தில் உள்ள 261 மீட்டர் உயமுள்ள டெஃறி அணையானது முதலிடத்தில் உள்ளது. இதுவும் இந்தியாவிலேயே அமைந்துள்ளது. பக்ரா அணையின் நீளம் 518.25 மீட்டர் மேலும் அகலம் 9.1 மீட்டர்.  இதன் கோபிந்த் சாகர் எனப்படும் நீர்த்தேக்கம் 9340 மில்லியன் கன மீட்டர் தண்ணீரை சேமிக்கும் அளவுக்கு கொள்ளளவு உடையது.

## மேற்கோள்கள்

பகுப்பு:இமாச்சலப் பிரதேச அணைகள்
பகுப்பு:1963-இல் கட்டிமுடிந்த அணைகள்
பெல்ட்ஸ்பார்

**பெல்ட்சுபார்கள்** (feldspars, KAlSi3O8 – NaAlSi3O8 – CaAl2Si2O8) என்பன புவியின் மேற்பரப்பில் 60% வரை காணப்படுகின்ற படிக வடிவ சிலிகேட் கனிமப் பாறைகளாகும்.

கற்குழம்பிலிருந்து ஊடுருவும் அல்லது பிதுங்கும் அனற்பாறைகளில் படிகமாக பெல்ட்சுபார்கள் உருவாகின்றன. கால்சிய பிளாசியோகிளேசு பெல்ட்சுபார்களைக் கொண்டு உருவான பாறைகள் அனோர்தோசைட்கள் எனப்படுகின்றன. பலவகைப் படிவுப் பாறைகளில் பெல்ட்சுபார்கள் காணப்படுகின்றன.

இந்தப் பெயர் செருமானிய வேர்ச்சொல்லில் இருந்து பெறப்பட்டது. செருமானிய மொழியில் *ஃபெல்ட்* என்பது "நிலம்" என்றும் *இசுபத்* எனபது " ஒரு தாதுவில்லா பாறை" எனவும் பொருள்படும்.

## மேற்கோள்கள்

## மேலும் அறிய
*Bonewitz, Ronald Louis. (2005). *Rock and Gem*, New York: DK Publishing. 

பகுப்பு:கனிமங்கள்
பகுப்பு:ஒற்றைச்சரிவச்சுக் கனிமங்கள்
குலசேகர பாண்டியன்

**குலசேகர பாண்டியன்** என்னும் பெயரிலுள்ள கட்டுரைகள்
*குலசேகர பாண்டியன் (புராணம்)
*சடையவர்மன் குலசேகர பாண்டியன்
*முதலாம் மாறவர்மன் குலசேகர பாண்டியன்
*இரண்டாம் சடையவர்மன் குலசேகர பாண்டியன்

## கதைகள்
* குலசேகர ராசா கதை - இதிலும் குலசேகர பாண்டியன் என்ற பெயரில் ஒரு பாண்டியன் இடம்பெறுகிறான்.

பகுப்பு:பாண்டியர் பெயர் முறைமை
கொழுமியச்சிதைப்பி

**கொழுமியச்சிதைப்பி** (Lipase), கொழுப்புகளை (கொழுமியங்களை) உருவாக்கும் அல்லது சிதைக்கும் (நீராற்பகுத்தல்) பணிகளில் வினையூக்கம் செய்யும் நொதியமாகும். கொழுமியச்சிதைப்பிகள், மணமியச்சிதைப்பிகளின் உட்பிரிவுகளுள் ஒன்றாகும்.

பெரும்பாலான உயிரினங்களில் கொழுமியச்சிதைப்பிகள் உணவுக் கொழுமியங்களின் (உதாரணமாக, டிரைகிளிசரைடுகள், கொழுப்புகள், எண்ணெய்கள்) செரிமானம், பெயர்ச்சி மற்றும் பக்குவப்படுத்துதல் ஆகிய பணிகளில் இன்றியமையாப் பங்கு வகிக்கின்றன. கொழுமியச்சிதைப்பிகளைக் குறிமுறைப்படுத்தும் மரபணுக்கள் சில தீநுண்மங்களிலும் (வைரசுகள்) காணப்படுகின்றது.

## மேற்கோள்கள்

பகுப்பு:நொதியியல்
பதினாறு (திரைப்படம்)

**பதினாறு** 2011 ஆம் வெளிவந்த காதல் நகைச்சுவை தமிழ்த் திரைப்படமாகும். இத்திரைப்படம் வி.ஐ.பி (1997), புன்னகை பூவே (2003) மற்றும் அ ஆ இ ஈ (2009) ஆகிய படங்களை இயக்கிய  சாபாபதி தட்சிணாமூர்த்தியால் எழுதி இயக்கப்பட்டது. சிவா, மதுஷாலினி ஆகியோர் இத்திரைப்படத்தில் நடித்துள்ளனர். இத்திரைப்படத்திற்கு  யுவன் ஷங்கர் ராஜா இசையமைத்துள்ளார்.

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
கேப் சாலை

**கேப் சாலை** அல்லது **கேப் ரோடு** கன்னியாகுமரி மாவட்டத்தில் நாகர்கோவில் நகரின் மிக முக்கிய சாலை ஆகும். இது கோட்டாறு பகுதியில் ஆரம்பித்து கன்னியாகுமரி வரை செல்கிறது. இது தேசிய நெடுஞ்சாலை 47 யின் மிக சிறிய பகுதியாகவும் உள்ளது. கன்னியாகுமரிக்கு  கேப் கோமரின் (cape comorin)என்ற பெயரும் உண்டு இதிலிருந்து கேப் சாலை என்ற பெயர் கொண்டதாக கொள்ளலாம்.

## வழித்தடம்
கோட்டாறு, இடலாக்குடி, சுசீந்திரம், வழுக்கம்பாறை, கொட்டாரம், கன்னியாகுமரி.

பகுப்பு:கன்னியாகுமரி மாவட்டம்
தேசிய நெடுஞ்சாலை 47எ (இந்தியா)

**தேசிய நெடுஞ்சாலை 47எ** பொதுவாக என்எச் 47எ என குறிப்பிடப்படுகிறது. வில்லிங்டன் தீவு மற்றும் கொச்சி நகரங்களை இணைக்கிறது. இதன் நீளம் ..இந்தியாவின் மிக குறைந்த நீளம் தேசிய நெடுஞ்சாலை ஆகும்.

## ஆதாரங்கள்

## வெளி இணைப்புகள்
* http://www.india9.com/i9show/National-Highway-47A-65892.htmஎன்எச் 47A பற்றி
* http://www.mapsofindia.com/maps/kerala/telephone-directory/road-transport.html கேரளாவின் சாலைகள்

பகுப்பு:இந்திய தேசிய நெடுஞ்சாலைகள்
மாற்று எரிபொருள்

**மாற்று எரிபொருள்** என்பது மரபுசாரா எரிபொருள் ஆகும். மரபுசார் எரிபொருள் அல்லாத எரிபொருள் மாற்று எரிபொருள் என்று அழைக்கபடுகிறது. இதற்கு சிறந்த உதாரணம் உயிரிஆல்கஹால், உயிரிடீசல், மற்றும் தாவர எண்ணெய்  ஆகும். இவை பொதுவாக தாவரங்களில் இருந்து பிரித்து எடுக்கப்படுகிறது.

மரபுசார் எரிபொருளின் பற்றக்குறையினாழும் அதன் விலை ஏற்றத்தாழும் மாற்று எரிபொருளின் தேவை தற்காலத்தில் அதிகரித்துள்ளது.

பகுப்பு:எரிபொருட்கள்
உக்கிர குமார பாண்டியன்

**உக்கிர குமார பாண்டியன்** என்பவன் திருவிளையாடல், மதுரை மற்றும் கந்தபுராணத்தில் கூறப்படும் நான்காம் தொன்பியல் பாண்டியர் மன்னனாவான். இவன் பற்றிய குறிப்புகள் 11 முதல் 15ஆம் திருவிளையாடல் வரை காணப்படுகிறது. மேருவைச் செண்டாலடித்த படலம் இவன் மேருமலையை தன் செங்கோல் கீழ் அடக்கியது பற்றி கூறுகிறது. இவன் காஞ்சியை தலைநகராக கொண்ட சோம சேகரச்சோழனின் மகளை மணந்தான் என்று 13ஆம் திருவிளையாடல். இவன் கடலை வேல் மூலம் அடக்கியதை 15ஆம் திருவிளையாடல் கூறுகிறது.

## மேற்கோள்கள்

பகுப்பு:தொன்மவியல் பாண்டியர்கள்
பகுப்பு:திருவிளையாடல் புராணக் கதை மாந்தர்கள்
நீராற்பகுப்பி

**நீராற்பகுப்பி** (hydrolase) என்னும் நொதியம் வேதிப்பிணைப்புகளை நீராற்பகுக்கும் வினைகளில் வினையூக்கியாகச் செயல்படுகிறது.  உதாரணமாக, கீழ்காணும் வினையை வினையூக்கம் செய்யும் நொதி நீராற்பகுப்பியாகும்:

:A&ndash;B + H2O &rarr; A&ndash;OH + B&ndash;H

## வகைப்பாடு
நொதியங்களை வகைப்படுத்தும் முறைமையில் நீராற்பகுப்பிகள் நொதிய ஆணைக்குழு எண் **ஈ.சி. 3** (EC 3) வகையாகக் கொள்ளப்படுகின்றன. மேலும், நொதியங்கள் எந்தவிதமான பிணைப்புகள் மீது செயல்படுகின்றது என்பதை அடிப்படையாக வைத்து நீராற்பகுப்பிகள் பல உட்பிரிவுகளாகப் பிரிக்கப்படுகின்றன:

***EC 3.1**:   மணமியப்பிணைப்புகள் (மணமியச்சிதைப்பிகள், உட்கருச்சிதைப்பிகள், பாஸ்போஇருமணமியச்சிதைப்பிகள், கொழுமியச்சிதைப்பிகள், பாஸ்பேட்சிதைப்பிகள்) 
***EC 3.2**:   சர்க்கரைகள் (டி.என்.ஏ கிளைகோசில் சிதைப்பிகள், கிளைக்கோசைடு  நீராற்பகுப்பி)
***EC 3.3**:   ஈதர் பிணைப்புகள்
***EC 3.4**:   புரதக்கூறு பிணைப்புகள் (புரதச்சிதைப்பிகள்/புரதக்கூறு சிதைப்பிகள்)
***EC 3.5**:   புரதக்கூறு பிணைப்புகளைத் தவிர்த்த கார்பன்-நைட்ரசன் பிணைப்புகள்
***EC 3.6**:   அமிலநீரிலிகள் (அமிலநீரிலி நீராற்பகுப்பிகள், சுருளைச்சிதைப்பி, குவானோசின் டிரைஃபாஸ்ஃபேட்டு நீராற்பகுப்பி)
***EC 3.7**:   கார்பன்-கார்பன் பிணைப்புகள்
***EC 3.8**:   ஹெலைடு பிணைப்புகள்
***EC 3.9**:   பாஸ்பரஸ்- நைட்ரசன் பிணைப்புகள்
***EC 3.10**: கந்தகம்- நைட்ரசன் பிணைப்புகள்
***EC 3.11**: கார்பன் - பாஸ்பரஸ் பிணைப்புகள்
***EC 3.12**: கந்தகம்-கந்தகம் பிணைப்புகள்
***EC 3.13**: கார்பன் - கந்தகம் பிணைப்புகள்

## இயங்குமுறைகள்
### புளோரெடின் நீராற்பகுப்பி வினை இயங்குமுறை


### கிளைக்கோசைடு நீராற்பகுப்பி வினை இயங்குமுறை


## மேற்கோள்கள்
உந்துத் தண்டு

**உந்துத் தண்டு** (*Piston*) என்பது முன் பின்னியக்க உள் எரி பொறி, காற்று அழுத்தி, முன் பின்னியக்க ஏற்றி ஆகியவற்றில் உள்ள ஒரு பாகம் ஆகும். இது கொள்களனில் முன் பின் சென்று ஒரு வடிவில் உள்ள ஆற்றலை மற்றொரு ஆற்றல் வடிவமாக மாற்ற பயன்படுகிறது. இது முன் பின்னியக்க உள் எரி பொறியில் வெப்ப சக்தியை இயக்க சக்தியாக மாற்றி தண்டை சுழல செய்கிறது.

## வெளி இணைப்புகள்

*Piston Engines Essay 
*How Stuff Works - Basic Engine Parts
*Piston highlight: Hypervideo of construction and operation of four-cylinder internal combustion engine courtesy of Ford Motor Company 

பகுப்பு:வெப்ப இயந்திரவியல் பாகங்கள்
காற்று அழுத்தி

**காற்று அழுத்தி** (*Air compressor*) என்பது காற்றை அழுத்தப் பயன்படும் ஒரு இயந்திரம் ஆகும். இது மின் சக்தியை இயக்க சக்தியாக மாற்றி அதன் மூலம் காற்றை அழுத்தப் பயன்படுகிறது. இது பொதுவாக இரண்டு முறைகளில் காற்றை அழுத்துகிறது. அவை  நேர்முறை இடப்பெயர்ச்சி அழுத்தல் மற்றும் குறை இடப்பெயர்ச்சி அழுத்தல் ஆகும்.

## நேர்முறை இடப்பெயர்ச்சி அழுத்தல்
நேர்முறை இடப்பெயர்ச்சி காற்று அழுத்தி ஒரு குற்ப்பிட்ட கொள்கலனின் கனவளவுவை குறைப்பதன் மூலம் காற்றை அழுத்திகிறது.

## அழுத்தப்பட்ட காற்றின் உபயோகங்கள்
1.வாயு விசையாழி (gas turbines) மற்றும் உந்தும்  விசைப்பொறி (propulsion engines).

2.மோதும் வகை கருவிகளான கற்காரை (அ) பைஞ்சுதை உடைப்பி (concrete breaker),பாறை துளைப்பொறி (rock drilling )மற்றும் சிராய்த்து வெட்டுதல்(chipping),ஓட்டையை அடைத்தல் (caulking),கடை ஆணியை இறுகுதல்(riveting)    முதலிய  அபேரஷன்களில்.

3.மின்னுயர்த்தி மிந்தூக்கி

4.வர்ணம் தெளிப்பான் மற்றும் பூச்சிமருந்து தெளிப்பான்

5.கனரக வாகனங்களான  பேருந்து, லாரிகள் மற்றும் ரயில்களில் உள்ள நிறுத்தி(Brake)

## மேற்கோள்கள்

பகுப்பு:இயந்திரங்கள்
பகுப்பு:கருவிகள்
பகுப்பு:வளிமங்கள்
பகுப்பு:வளிமத் தொழினுட்பம்
பகுப்பு:தொழிற்சாலை வாயுக்கள்
பகுப்பு:காற்று
இந்தியாவின் வங்கி (நிறுவனம்)

**இந்தியாவின் வங்கி ** (பேங்க் ஆஃப் இந்தியா, *Bank of India*, **BoI**) () மும்பையைத் தலைநகராகக் கொண்டு இயங்கும் ஓர் அரசுத்துறை வணிகவியல் வங்கி. 1969 முதல் நாட்டுடமையாக்கப்பட்ட இந்த வங்கி இந்தியாவின் நான்காவது மிகப்பெரும் வங்கியாக உள்ளது.  இதற்கு 29 வெளிநாட்டுக் கிளைகள் உட்பட 3415 கிளைகள் உள்ளன. மிகக் குறைந்த செலவில் நிதிச் செயல்பாடுகளையும் தொலைதொடர்பு வசதிகளையும் வழங்கும் உலகளவு வங்கியிடை  நிதி தொலைதொடர்பு சமூகம் (SWIFT) நிறுவியவர்களில் இந்த வங்கியும் ஒன்று. செப்டம்பர் 7, 2006 அன்று தனது நூற்றாண்டு விழாவினைக் கொண்டாடியது.

## மேற்கோள்கள்

## வெளியிணைப்புகள்
* Official website 

பகுப்பு:இந்தியப் பொதுத்துறை வங்கிகள்
பகுப்பு:இந்திய வங்கிகள்
சீலநாயக்கன்பட்டி

**சீலநாயக்கன்பட்டி** (ஆங்கிலம்: Seelanaickanpatti ) இந்திய மாநிலமான தமிழ்நாட்டில் விருதுநகர் மாவட்டத்தில்  திருவில்லிபுத்தூர் வட்டத்தில் உள்ள ஒரு ஊர் . இது தென்காசி மக்களவைத் தொகுதியில்  உள்ள திருவில்லிபுத்தூர் (சட்டமன்றத் தொகுதி) எல்கைக்குட்பட்ட ஊராகும். இது விருதுநகர் மாவட்டத்திலிருக்கும் வத்திராயிருப்பு ஊராட்சிஒன்றியத்தில் உள்ளது.

## அமைவிடம்
* விக்கிமேப்பில் அமைவிடம்
## மேற்கோள்கள்

## வெளியிணைப்புகள்
விருதுநகர் மாவட்டம் 

பகுப்பு:விருதுநகர் மாவட்டத்திலுள்ள கிராமங்கள்
மாயத் தொடர்

சில வெவ்வெறு நேர்ம எண்களின் கூட்டுத்தொகை, ஒரு மாயச் சதுரம் அல்லது மாய கனசதுரத்தின் மாய மாறிலியாக இருந்தால் அந்த எண்கள் ஒரு **மாயத் தொடர்** (*magic series*) எனப்படும்.

ஒரு *n* &times; *n* மாய சதுரத்தில் 1 முதல் *n*2 வரையுள்ள எண்கள் இருக்கும். இவற்றுள், கூட்டுத்தொகை மாய மாறிலி - *n*(*n*2+1)/2 -ஆக உள்ளவாறு அமையும் *n*, வெவ்வேறு எண்கள் ஒரு மாயத் தொடராகும். அதாவது மாயச் சதுரத்தின் ஒவ்வொரு நிரை அல்லது நிரல் அல்லது மூலைவிட்டத்தில் உள்ள எண்களின் கூடுதல் மாய மாறிலியாக இருக்கும் என்பதால் அவை ஒவ்வொன்றும் ஒரு மாயத் தொடராகும்.

*2* &times; *2*  மாயச் சதுரத்தில் இரண்டு மாயத் தொடர்கள் உள்ளன:

: 1+4\, 
: 2+3\,

*3* &times; *3* மாயச் சதுரத்தில் எட்டு மாயத்தொடர்கள் உள்ளன:



:2+7+6\, 
:9+5+1\, 
:4+3+8\, 
:2+9+4\, 
:7+5+3\, 
:6+1+8\, 
:2+5+8\, 
:6+5+4\,.

1942 -ல் பெல்ஜிய கணிதவியலாளர் மாரீசு கிராட்சிக் *மேத்தமெட்ட்டிக்கல் ரெக்கிரியேசன்சில்* , *n* = 7  வரையிலான மாயத்தொடர்களின் எண்ணிக்கையை தந்துள்ளார். 2002 ல், ஹென்றி பாட்டம்லே இதனை *n* = 36  வரை நீட்டித்தார். இது மட்டுமல்லாமல்,  ஜெர்மானிய கணிதவியலாளர் வால்டர் ட்ரம்ப் தனியாக *n* = 32 வரை அளித்துள்ளார்.  மேலும் இவர் இதனை 2005 -ல்,  *n* = 54 (over 2&times;10111)  வரை நீட்டித்துள்ளார். மாயத் தொடர்களின் எண்ணிக்கைகளுக்கு பாட்டம்லே தந்துள்ள சோதனை தோராய மதிப்பு:

:\frac{1}{\pi} \cdot \sqrt{\frac{3}{e}} \cdot \frac{(e n)^n}{n^3-\frac{3}{5}n^2+\frac{2}{7}n}

சூலை 2006 -ல் ராபர்ட் கெர்பிக்ஸ், *n* = 150 வரை நீட்டித்துள்ளார்.

## வெளி இணைப்புகள்
* Walter Trump's pages on magic series
* Number of magic series up to order 150 

பகுப்பு:கணிதப் புதிர்கள்
தூண்டல் உணரி

**தூண்டல் உணரி** (*Inductive Sensor*) என்பது ஒரு மின்னணு அண்மை உணரி ஆகும். இது உலோகம் சார்ந்த பொருட்களை அதை தொடாமலேயே கண்டறிய உதவுகிறது. இந்த உணரி ஒரு தூண்டல் வளையத்தை கொண்டுள்ளது. மின்னோட்டம் உணரியில் பாயும்போது அதைச்சுற்றி ஒரு காந்தப்புலம் உருவாக்கபடுகிறது. இதன் வளையத்தின் தூண்டம் ஆனது அதனுள் உள்ள பொருளை பொறுத்து மாறுபடும். உலோகம் சார்ந்த பொருள்கள் சிறந்த மின் தூண்டிகள் ஆதலால் இந்த வளையத்தில் உள்ள மின்னோட்டத்தின் அளவு அதிகரிக்கிறது. இந்த மாறுபாட்டை ஒரு உணரும் சுற்றின் மூலம் கணக்கிடலாம். பிறகு இது மற்ற கருவிகளுக்கு பொருள் உள்ளதை அறிவிப்பதற்காக அனுப்படுகிறது. உலோக கண்டறிவான்கள், போக்குவரத்து விளக்குகள், கார் சுத்தம் செய்யும் இடங்கள் மற்றும் தானியங்கும் தொழிற்சாலை பயன்பாடுகள் ஆகியவற்றில் இந்த உணரிகள் பயன்படுகின்றன.

பகுப்பு:உணரிகள்
அனந்தகுண பாண்டியன்

**அனந்தகுண பாண்டியன்** என்பவன் திருவிளையாடல், மதுரை மற்றும் கந்தபுராணத்தில் ஒன்பதாவது அல்லது பத்தாவது கூறப்படும் தொன்பியல் பாண்டியர் மன்னனாவான். புராணங்கள் கூறுவது உண்மையாக இருப்பின் இவனது ஆட்சியிலேயே இராம இராவண யுத்தம் போன்ற இராமாயணம் நிகழ்வுகள் நடந்ததாகக் கொள்ளலாம்.

## மேற்கோள்கள்

பகுப்பு:தொன்மவியல் பாண்டியர்கள்
நீர்வை மணி

**குமாரசுவாமி ஐயர் தியாகராஜக்குருக்கள்** யாழ்ப்பாணத்து காரைநகரில் 1943 ஆம் ஆண்டு பிப்ரவரி 26 ல் பிறந்தார். தற்போது யாழ்ப்பாணத்து நீர்வேலியில் வாழ்ந்து வரும் இவர் தனது 16ஆவது வயதிலிருந்து எழுத்துப் பணிகளில் ஈடுபட்டு வருகிறார்.
அதே வேளை ஒரு இந்துக் குருவாகவும் தன்னை வெளிப்படுத்திக் கொள்ளும் தியாகராஜக்குருக்கள் **நீர்வை மணி** என்ற புனை பெயரில் எழுதி வருகிறார். நீர்வேலி செல்லக்கதிர்காம முருகன் ஆலய பிரதமகுருக்களாக இருக்கும் இவர் பல்வேறு சமஸ்கிருத தமிழ் மொழி நூல்களை வெளியிட்டு வருவதுடன் பல்வேறு கட்டுரைகளையும், கவிதைகளையும் எழுதி வருகிறார்.

இந்த வகையில் தமிழ் எழுத்துத் துறையில் பிரகாசிக்கும் புகழ்பூத்த ஒரு சிவாச்சார்யாராக யாழ்ப்பாணத்தில் இவர் விளங்குகின்றார். கலை, கலாச்சார விடயங்களிலும் அக்கறை கொண்டு செயற்படும் இக்குருக்கள் அவர்களுக்கு நவம்பர் 2011ல் நீர்வேலி கலை பண்பாட்டுப் பேரவையினரால்  'நீர்வைக் குரிசில்' விருது வழங்கப்பட்டது.

பகுப்பு:ஈழத்து எழுத்தாளர்கள்
பகுப்பு:1943 பிறப்புகள்
பகுப்பு:ஊர்ப் பெயரால் அறியப்படும் மக்கள்
கீர்த்தி பூசன பாண்டியன்

**கீர்த்தி பூசன பாண்டியன்** என்பவன் திருவிளையாடல், மதுரை மற்றும் கந்தபுராணங்களில் முறையே 45, 44 மற்றும் 43ஆவது பாண்டிய மன்னனாக கூறப்படும் தொன்பியல் பாண்டியர் மன்னனாவான். இவனது ஆட்சியிலேயே திருவாலவாயான படலம் என்ற 49ஆம் திருவிளையாடலில் பாண்டியர் தங்கள் தலைநகரத்தை தென்மதுரையிலிருந்து திருவாலவாயன கபாடபுரம் நகருக்கு மாத்தியதாகக் கூறுகிறது.

## மேற்கோள்கள்

பகுப்பு:தொன்மவியல் பாண்டியர்கள்
ரம்பைக்குளம் பெண்கள் மகா வித்தியாலயம்

**ரம்பைக்குளம் பெண்கள் மகா வித்தியாலயம்** *(Rambaikulam Girls' Maha Vidyalayam)* வட மாகாணம் வவுனியா மாவட்டம் வவுனியா தென் கல்வி வலயத்தில் அமைந்துள்ள பெண்கள் பாடசாலைகளில் ஒன்றாகும். இதுவொரு தேசியப் பாடசாலை யாகும்.

இப்பாடசாலை 1890ம் ஆண்டில் ஆரம்பிக்கப்பட்டது. இப்பாடசாலையில் வண. சகோ. மேரி ஜோஸ்பின் அதிபராகவும், திருமதி சிரிஸ்காந்தராஜா என்பவர் உப அதிபராகவும் பணியாற்றி வருகின்றனர். அத்துடன் இப்பாடசாலையில் சுமார் 84 ஆசிரியர்கள் கடமைபுரிகின்றார்கள்.

இங்கு தரம் 1 - 13 வரை வகுப்புகள் உள்ளன. 2500 க்கும் மேற்பட்ட மாணவர்கள் கல்வி கற்கின்றனர். தமிழ் மற்றும் ஆங்கில மொழிகளில் இப்பாடசாலையில் போதனைகள் நடைபெற்றுவருகின்றன.

## வெளியிணைப்புகள்
* ரம்பைக்குளம் பெண்கள் மகா வித்தியாலயம்

பகுப்பு:இலங்கையின் தேசிய பாடசாலைகள்
பகுப்பு:வவுனியா மாவட்டப் பாடசாலைகள்
பகுப்பு:இலங்கையின் பெண்கள் பாடசாலைகள்
தானே

**தானே** () (மராத்தி : ठाणे), இந்தியாவின் மகாராட்டிர மாநிலத்தில், மும்பைப் பெருநகரின் வடகிழக்கே உள்ள புறநகர்ப் பதியில் உள்ள ஒரு நகரம். இது மும்பை பெருநகரப் பகுதியாகும். இது தானே ஓடையின் முகப்புப் பகுதியில் உள்ளது. தானேயின் சிறப்புகளில் ஒன்று, இந்திய நிலப்பரப்பில் முதன்முறையாக ஓடிய தொடர்வண்டி, ஏப்பிரல் 16, 1853 இல் *போரி பந்தரில்* (இப்பொழுது சத்திரபதி சிவாசி முனையில்) இருந்து புறப்பட்டு 34 கி.மீ தொலைவில் உள்ள தானேயிக்கு (அப்பொழுது தானாவுக்கு) ஓடியது இதுவே ஆசியாவில் தொடர்வண்டி காலத்தைத் தொடக்கியது என்பர். தானே நகரம் 147&nbsp;சதுர கிலோமீட்டர் பரப்பளவு கொண்டது; இதன் மக்கள் தொகை, 2011-இன் கணக்கெடுப்பின்படி, 2.4 மில்லியனுக்கும் கூடுதலாகும். மகாராட்டிரா மாநில நெடுஞ்சாலை 42 தானே மாவட்டத்தின் முக்கியப் பகுதிகளையும், கிழக்கு விரைவு நெடுஞ்சாலையையும் இணைக்கிறது.

இன்று தானே அனைத்து துறைகளிலும் முதன்மை வகிக்கிறது.

திவா - மும்ரா - கல்வா பகுதிகள் மக்கள் அதிகம் வசிக்கும் பகுதிகளாகும்..

இப்பகுதி மக்கள் தங்கள் பயணத்தை புறநகர் ரயில் சாந்தே உள்ளனர்.  
## தானேயின் பகுதிகள்
* தானே
* திவா - மும்ரா - கல்வா 
* மும்ப்ரா-கௌசா
* கல்வா
* கோப்ரி
* கோல்செட்      
* கோட்பந்தர் ரோடு
* சில் பட்டா
## அடிக்குறிப்புகளும் மேற்கோள்களும்

## வெளியிணைப்புகள்
* Thaneweb.com – The city portal
* Thanecity.in  – Thane community portal

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:தானே மாவட்டம்
பகுப்பு:மகாராட்டிரத்திலுள்ள மாநகரங்கள்
மைக்கல் கே

**மைக்கல் கே ** (*Michael Kay  *, பிறப்பு: அக்டோபர் 30 1981), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 2001-2002 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
## வெளி இணைப்பு
மைக்கல் கே  - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 22, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1981 பிறப்புகள்
பகுப்பு:வாழும் மக்கள்
வாய்மேடு

**வாய்மேடு** (Voimedu) என்பது இந்தியாவின், தமிழ்நாடு மாநிலத்தில், நாகப்பட்டினம் மாவட்டத்தில் உள்ள, வேதாரண்யம் வட்டத்திற்கு உட்பட்ட ஓர் கிராமமாகும். இதன் பண்டைய பெயர் வாய்மை (உண்மை), மேடு (இடம்) ஆகும். ஆனால், காலப்போக்கில் படிப்படியாக  மாற்றம் பெற்று தவறாக வாய்மேடு என்று  உச்சரிக்கப்பட்டு வருகிறது.

## மக்கள்தொகை
வாய்மேடு கிராமமானது ஒரு விவசாயத்தை அடிப்படையாகக் கொண்டது. இங்கு 5000த்திற்கும் அதிகமான மக்கள் வசிக்கின்றனர். இங்கு துணை மின் நிலையம் ஒன்று அமைந்துள்ளது.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள கிராமங்கள்
ஜான் கிர்வன்

**ஜான் கிர்வன்** (* John Kirwan*, பிறப்பு: திசம்பர் 25 1816, இறப்பு: சூன் 13 1899), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 18 முதல்தர துடுப்பாட்டப் போட்டிகளில் கலந்து கொண்டுள்ளார். 1836-1842 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜான் கிர்வன்   - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1816 பிறப்புகள்
பகுப்பு:1899 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
கமரன் அப்சல்

** கமரன் அப்சல் ** (*Kamran Afzaal  *, பிறப்பு: திசம்பர் 31 1973 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1999 ல், ஏ-தர துடுப்பாட்டப் போட்டியில் பங்குகொண்டார்.
## வெளி இணைப்பு
கமரன் அப்சல்   - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 22, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1973 பிறப்புகள்
பகுப்பு:வாழும் மக்கள்
மும்பை தொலைக்காட்சி கோபுரம்

**மும்பை தொலைக்காட்சி கோபுரம்** ( *Mumbai Television Tower*) மும்பை, இந்தியாவில் உள்ள தொலைக்காட்சி ஒளிபரப்பு நிறுவனமான தூர்தர்ஷனால் நிர்வகிக்கப்படும் தொலைக்காட்சி கோபுரமாகும். இதன் உயரம் 300&nbsp;மீட்டர் (985&nbsp;அடி). மேலும் இது இந்தியாவின் மூன்றாவது மிகப்பெரிய மனிதனால் உருவாக்கப்பட்ட கட்டமைப்பு ஆகும்.  சிவப்பு மற்றும் வெள்ளை நிறமுடைய இந்த கோபுரம் திறந்த இரும்பு சட்டகங்களால் ஆனது. இந்த கோபுரம் வோர்லியில் அமைந்துள்ளது. இக்கோபுரத்தை தென் மும்பையின் பெரும்பாலான பகுதிகளில் காணலாம்.
## மேற்கோள்கள்

## புற இணைப்புகள்
* Information on the completed 300m Mumbai TV Tower at Emporis.com
* Drawings of Mumbai TV Tower - SkyscraperPage.com

பகுப்பு:கோபுரங்கள்
பகுப்பு:தொலைத்தொடர்பு கோபுரங்கள்
பகுப்பு:மும்பை
கையெழுத்தியல்

**கையெழுத்தியல்** என்பது கையெழுத்தைப் படித்து ஆராயும், மனித உளவியலுடன் தொடர்புபட்ட ஓர் துறையாகும். முளை, நரப்புத் தொகுதியுடன் தொடர்புபட்ட நோய்களைக் கண்டு அதற்கு பரிகாரம் செய்ய இது மருத்துவ துறையில் பாவிக்கப்படுகிறது. சட்ட ஆவண சோதனையில் இது பிழையாகக் கையாளப்படுவதும் உண்டு. எனவே, கையெழுத்தியல் பற்றிய விவாதம் ஒரு நூற்றாண்டுக்கு மேலாகக் காணப்படுகிறது. இது போலி அறிவியல் என்பது அறிவியலாளர்களின் பெரும்பான்மைக் கருத்து.

## சொல்லிலக்கணம்
கிரேக்கச் சொற்களான *grapho-* (எழுத்து), *logos* (உரையாடல்) என்பதிலிருந்து கையெழுத்தியல் (Graphology) என்னும் பதம் ஏனைய துறைச் சொற்களான மெய்யியல், உளவியல், மானிடவியல் போன்று உருவாகிற்று.

## அடிப்படைக் கோட்பாடு
கையெழுத்தியல் பின்வரும் அடிப்படைகளை உறுதியாக் கொண்டது.
* நாம் எழுதும்போது வெளிமனம் செயற்படும், ஆனாலும் அதன் நிலையின் அளவு மாறுபட்டுக் காணப்படும். இது எழுச்சியுற்றும் தாழ்வுற்றும் காணப்படும். இதுவே எழுதுபவரை எழுதுவதற்குத் தேவையான சுரப்பு மூலம் கட்டுப்படுத்துகிறது. 
* எழுதும் செயற்பாடு ஒப்பீட்டளவில் கடினமாகும்போது, எழுதுபவர் எழுத்தின் வடிவத்தை எளிமையானதாகவும் அதிகம் பரீட்சயமானதாகவும் மாற்றி விடுவார். 
* மத்திய நரம்பு மையம் எழுதும்போது பயன்படும் தசைகளை கட்டுப்படுத்துகிறது. எழுதும் நகர்வுகளின் விளைவான வடிவமானது கை, தோள் கட்டமைப்பு, நெகிழ்ச்சியானதும் முறையானதுமான ஒருங்கிணைப்பினால் மாற்றத்திற்கு உள்ளாகின்றது.
* மத்திய நரம்பு மையத்துடன் அதற்கேற்றவாறு எழுதும் அசைவுகள் இருக்க நரம்பியல் பொறிமுறை காணப்படுகிறது. மதுபாவனை மற்றும் சில நோய்கள் மத்திய நரம்பு மையத்தில் குறுகிய, நீண்ட மாற்றத்தை ஏற்படுத்தி கோடுகள் வரைவதில் பிரதிபலிக்கும்.
* எழுதும்போது செயற்படும் தசை அழுத்தத்தின் நகர்வு மற்றும் தொடர்பு என்பன அனேகமாக  உணர்வுக் கட்டுப்பாடு மற்றும் உளவியல் காட்சியமைப்பு ஆகியவற்றுக்கு வெளியேயுள்ளதாகும். உணர்ச்சி, உள நிலை மற்றும் தசை உறுதி, நெகிழ்ச்சி போன்ற உடலியல் ராசாயன காரணிகள் எழுதுபவரின் எழுத்தில் பிரதிபலிக்கின்றன.
* எழுதுதல், வரைதலுக்கான நகர்வுகள் ஆகியன மத்திய நரம்பு கட்டுப்பாட்டினால் நகர்வுகள் ஒருங்கிணைக்கப்பட்டதாகும். இது உயிரியல் பொறி மற்றும் விசையியக்கவியல் வரையறையாகும். இவற்றைக் கருத்திற் கொண்டு, கையெழுத்தியலாளர்கள் உளவியல் விளக்கத்திற்காக உருமாதிரி, வடிவம், நகர்வு,  சந்தம், தகுதி, வரைபு வீச்சின் உடன்பாடு என்பனவற்றை மதிப்பீடு செய்ய முன்னெடுத்தனர்.

## தமிழும் கையெழுத்தியலும்

கையெழுத்தியல் என்றதுமே நினைவுக்கு வருவது மேலத்தேய மொழிகளில் குறிப்பாக ஆங்கிலத்தில் கையெழுத்து பற்றி படித்து ஆராயும் ஒர் துறை என்பதாகும். இத்துறை தமிழ் பேசும் உலகில் பிரபல்யமானது ஒன்றல்ல. ஆனாலும் குறிப்பிடத்தக்களவு ஒருசிலர் இது பற்றி அறிந்துள்ளனர். உதாரணமாக இந்தியன் திரைப்படத்தைக் குறிப்பிடலாம். அதில் கொலையாளியின் வயதைக் கணிக்க அவன் பாவித்த எழுத்துகள் சாட்சியாக இருக்கின்றன.

## மேலும் பார்க்க
* கையெழுத்தியலாய்வு
* சர்வதேச கையெழுத்தியலாய்வு சங்கம்
* வனப்பெழுத்து
* கிறுக்கல்

## மேற்கோள்கள்

## வெளி இணைப்புகள்
* நிலாச்சாரலில் ஒர் கட்டுரை 
* 
* Skeptic's Dictionary entry on graphology
* BBC article about graphology
* How Graphology Fools People
*  "Michon and the Birth of Scientific Graphology"  from *Vanguard* graphological journal January–March 2007
* Graphological analysis based on Moretti's method

பகுப்பு:எழுத்துக்கள்
பகுப்பு:போலி அறிவியல்
பகுப்பு:மொழியியல்
சாம் கிர்னன்

**சாம் கிர்னன் ** (*Sam Kirnon *, பிறப்பு: திசம்பர் 25 1962 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார். 1992 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
சாம் கிர்னன்   - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1962 பிறப்புகள்
பகுப்பு:வாழும் மக்கள்
எட்டா ஜேம்சு

**எட்டா சேம்சு **; பிறப்பு: **சமசெட்டா ஆக்கின்சு**; சனவரி 25, 1938 – சனவரி 20, 2012) ஓர் அமெரிக்க பாடகி ஆவார். புளூஸ், ஆர் & பி, ராக் & ரோல், ஜாஸ், ஆன்ம இசை, இறைவழிபாட்டுப் பாடல்கள் எனப் பல்வித வகைப்பாடல்களையும் பாடியுள்ளார். 1950களின் இடையில் தமது பாட்டுத்தொழிலை துவக்கினார். *டான்ஸ் வித் மீ ஹென்றி*, *அட் லாஸ்ட்*, *டெல் மாமா* மற்றும் *ஐ வுட் ராதர் கோ பிளைன்ட்* போன்ற பாடல்கள் மூலம் புகழ்பெற்றார். அவரே பாடல்வரிகளை எழுதியதாகவும் கூறிவந்தார். போதை மருந்துப் பழக்கம் போன்ற பல தனிப்பட்ட சிக்கல்களில் துன்புற்று 1980களில் தனது இசைத் தொகுப்பு *செவன் இயர்ஸ் இட்ச்* மூலம் மீண்டு வந்தார்.

இவர் ராக் அண்டு ரோல் மற்றும் ரிதம் அண்ட் புளூஸ் வகைப்பாடல்களுக்கிடையே பாலமாக கருதப்படுகிறார். ஆறு கிராமி விருதுகளையும் 17 புளூஸ் மியூசிக் விருதுகளையும் வென்றுள்ளார். ராக் அண்ட் ரோல் பெருமைமிக்கவர் முற்றத்தில் 1993ஆம் ஆண்டிலும் புளூஸ் பெருமைமிக்கவர் முற்றத்தில் 2001இலும் கிராமி பெருமைமிக்கவர் முற்றத்தில் 1999 மற்றும் 2008இலும் இடம் பெற்றார்.  *ரோலிங் இசுடோன்சு* இவரை எக்காலத்திலும் சிறந்த 100 பெரும் பாடகர்களின் தரவரிசையில் 22வதாகவும் 100 பெரும் கலைஞர்களில் 62ஆகவும் மதிப்பிட்டது.

## மேற்கோள்கள்

## மேலும் அறிய
**Rage To Survive: The Etta James Story* by Etta James and David Ritz. Da Capo Press, 1998. .
**Icons of R&B and Soul, Volume 1* by Bob Gulla. Greenwood Press, 2007. .
## வெளியிணைப்புகள்

*Etta James bio
*Best Etta James album 
*Best Etta James song 
*Etta James, blues icon, dies aged 73

பகுப்பு:1938 பிறப்புகள்
பகுப்பு:2012 இறப்புகள்
பகுப்பு:ஆபிரிக்க அமெரிக்க இசை கலைஞர்கள்
வில்லியம் கிர்க்

**வில்லியம் கிர்க்** (*William Kirk*, பிறப்பு: சனவரி 18 1866, இறப்பு: சனவரி 10 1904), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1888ம் ஆண்டில், முதல்தர துடுப்பாட்டப் போட்டியில் பங்குகொண்டார்.

## மேற்கோள்கள்

## வெளி இணைப்பு
வில்லியம் கிர்க் கிரிக்-இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 20, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1866 பிறப்புகள்
பகுப்பு:1904 இறப்புகள்
தட்டான் பிடித்தல்

[thumb|250px|[தட்டாரப்பூச்சி|தட்டான்]]
**தட்டான் பிடித்தல்** ஒரு விளையாட்டு. 

தட்டான் என்பது தும்பி. சிறுவர் சிறுமியர் இதனைப் பொறுமையாகப் பிடிப்பர்; வாலைப் பதுவிசாகப் பிடிப்பர். அது சுருண்டு கையைக் கடிக்கும்போது விட்டுவிடுவர்; அது பறந்து ஓடிவிடும். இது ஒரு வேடிக்கை விளையாட்டு.

தட்டான் பிடிக்கும்போது வேறொருவர் அதே தட்டானைப் பிடிக்க வந்தால் பாட்டும் பாடுவர்.
:தட்டான் தட்டான்
:காத் தட்டான்
:கள்ளத் தட்டான்
:கள்ளன் வந்தால் ஓடிப்போ

சூ சூ தட்டான் 

சுப்ரமணி தட்டான்

உன்னை ஒருத்தன் புடிக்க வாரான் 

ஓடிப்போ ஓடிப்போ 

## தட்டாம்பூச்சிகள்

File:Dragon Fly.jpg
File:Mt Diablo Dragon Fly Copy.jpg
File:Dragon fly.jpg
File:Red dragon fly.jpg
File:Dragon fly on ginkgo.JPG


## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*கி. ராஜநாராயணன், *வட்டார வழக்குச்சொல் அகராதி,* ராஜபவனம், இடைச்செவல், 627216.

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
தட்டை

thumb|222px|தட்டை
**தட்டை** என்பது ஒரு விளையாட்டுக் கருவி. இதனைப் புடைக்கும்போது டப் டப் என ஒலி கேட்கும். 
தட்டப்படும் கருவி தட்டை. தட்டையைப் புடைத்து அதன் ஒலியைக் கேட்டு மகிழ்வது பிள்ளைகளுக்கு மகிழ்வு தரும் விளையாட்டு.

சங்ககால மகளிர் தினைப்புனம் காக்கும்போது தட்டை புடைத்துக் கிளிகளை ஓட்டியதாகச் சங்கப்பாடல்கள் குறிப்பிடுகின்றன.

;தட்டை செய்முறை
:சுமார் ஒருமுழம் நீளமுள்ள தென்னை மட்டையைப் பிளந்து செய்யும் தட்டை ஒருவகை.
:ஓரடி நீளமுள்ள வாழையிலை அடித் தண்டைப் பிளந்து செய்யும் தட்டை மற்றொரு வகை.

File:Play instrument THATTAI.jpg|தென்னை மட்டையைப் பிளந்து செய்த தட்டை

## மேலும் பார்க்க
*தமிழர் விளையாட்டுகள் (அண்மைய காலம்)
*சங்ககால விளையாட்டுகள்

பகுப்பு:தமிழர் விளையாட்டுகள்
பகுப்பு:இசைக்கருவிகள்
குறையடர்த்தி கொழுமியப்புரதம்

**குறையடர்த்தி கொழுமியப்புரதம்** (Low density lipoprotein; LDL) ஐந்து பெரும் கொழுமியப்புரதத்  தொகுப்புகளுள் ஒன்றாகும். கொழுமியப்புரதத்  தொகுப்புகளை பெரிய அளவுகளிலிருந்து சிறிய அளவிற்கு பின்வறுமாறு வரிசைப்படுத்தலாம்: கைலோமைக்ரான்கள், மிகு-குறையடர்த்தி கொழுமியப்புரதம் (VLDL), இடைநிலையடர்த்தி கொழுமியப்புரதம் (IDL), குறையடர்த்தி கொழுமியப்புரதம் (LDL) மற்றும் உயரடர்த்தி கொழுமியப்புரதம் (HDL). இப்புரதங்கள், பல்வேறு கொழுப்பு மூலக்கூறுகளை (கொலஸ்டிராலையும் சேர்த்து) செல்களை சூழ்ந்த நீரில், நீர்-அடிப்படையினைக் கொண்ட இரத்த ஓட்டத்தில் பெயர்ச்சி செய்ய துணை செய்கிறது. அதிக அளவு குறையடர்த்தி கொழுமியப்புரத-பி வகை பொருள்கள் (குறையடர்த்தி கொழுமியப்புரத-எ வகை பொருள்களைப் போலல்லாது) இதயக் குழலிய நோயையும், உடல்நல சீர்கேடுகளையும் ஊக்குவிப்பதால், சாதரணமாக [நன்மையான (அ) ஆரோக்கியமான கொலஸ்டிரால் பொருள்களான உயரடர்த்தி கொழுமியப்புரதங்களை போலல்லாது] **தீய கொலஸ்டிரால் பொருள்கள்** என்று அழைக்கப்படுகின்றன.

## மேற்கோள்கள்

பகுப்பு:கொழுப்புகள்
கனடியத் தமிழர் அரசியல்

**கனடியத் தமிழர் அரசியல்** என்பது கனடா வாழ் தமிழ் மக்களால் முன்னெடுக்கப்படும் அரசியல் ஆகும்.  இதில் கனடிய உள்ளூர் அரசியல்,  பூர்விகத் தாயகங்கள் தொடர்பான அரசியல் என இரு முக்கிய பகுதிகளைப் பார்க்கலாம்.  குறிப்பாக கனடிய ஈழத் தமிழர்களால் இலங்கையில் மேற்கொள்ளப்பட்ட பல்வேறு அடக்குமுறைகளுக்கு எதிரான அரசியல் நகர்வுகள், எதிர்ப்புப் போராட்டங்கள் இதில் முக்கியம் பெறுகின்றன.

## வரலாறு
தொழில்வாய்ப்புக் கருதி 1960 கள் தொடக்கம் 1980 கள் வரை தமிழ்நாட்டில் இருந்தும் பிற நாடுகளில் இருந்தும் இங்கு குடிவந்த தமிழர்கள் அரசியலில் அவ்வளவு ஈடுபாடு காட்டவில்லை. ஆனால் 1980 களுக்குப் பின்பு இங்கு குடிவந்த ஈழத்தமிழர்கள் கூடிய அரசியமயப்பட்டு செயற்பட்டார்கள்.  பல்கலைக்கழகம், கல்வித்திணைக்களம், நகராட்சி, மாகாணம், நாடு என அனைத்து நிலைகளிலும் தமிழர்கள் மைய நீரோட்டத் தேர்தல்களில் பங்குபெற்றார்கள்.

## சிக்கல்கள்
### ஈழப் போராட்டம்
கனடியத் தமிழர்களில் ஈழத்தை பூர்விகமாகக் கொண்டேரின் ஒரு பெரும் அரசியல் அக்கறையாக ஈழப் போராட்டம் தொடர்ந்து இருந்து வருகிறது.  ஈழப் போராட்டத்தின் பல்வேறு தரப்புகளும் தமது செயற்பாடுகளைக் இங்கு மேற்கொண்டுவருகிறார்கள். 2008-2009 இறுதிப் போரின் நடந்த தமிழர் இனவழிப்பை எதிர்த்து பெரும் எதிர்ப்புப் போராட்டங்கள் நடத்தப்பட்டன.  கனடிய வரலாற்றில் நடந்த மிகப் பெரிய தொடர்ச்சியான எதிர்ப்போட்டங்களில் இவையும் அடங்கும். போரின் இறுதிக்குப் பின்பு கனடிய அரசின் வெளிநாட்டு/குடிவரவு கொள்கைகளில், அனைத்துல அமைப்புகளின் செயற்பாடுகளில் செல்வாக்குச் செலுத்தும் வண்ணம் பல்வேறு செயற்பாடுகளில் தமிழர் அரசியல் அமைப்புகள் ஈடுபட்டுள்ளன.

### குடிவரவு
தமிழர்கள் கனடாவிற்கு குடிவரவுது, தமது குடும்ப உறவினர்களை இங்கு அழைப்பது தொடர்பான சட்டங்கள், குடிவந்தவர்களுக்கான சேவைகள் ஒரு முக்கிய அக்கறையாக இருக்கின்றன.

## மேற்கோள்கள்


பகுப்பு:கனடியத் தமிழர்
கனடாவில் தமிழ் மக்களின் பரம்பல்

**கனடாவில் தமிழ் மக்களின் பரம்பல்** என்பது கனடாவில் புவியியல் நோக்கில் தமிழ்ச் சமூகங்கள் எங்கு எங்கு உள்ளன, ஏன் அப்படி உள்ளன என்பது பற்றியது ஆகும்.  பெரும்பான்மைத் தமிழர்கள் ஒன்ராறியோ மாகாணத்தில் வாழ்கிறார்கள்.  அதற்கு அடுத்தாக கியூபெக்கிலும், பிரிட்டிசு கொலம்பியாவிலும் வாழ்கிறார்கள்.  தமிழர்கள் பொதுவாக பெரும் நகரங்கள், அல்லது புறநகர்ப் பகுதிகளிலேயே பெரும்பாலும் வசிக்கிறார்கள்.

## ஒன்ராறியோ
கனடியத் தமிழர்களில் பெரும்பான்மையினர் ஒன்ராறியோவில் வசிக்கிறார்கள்.  முதலில் குடிவந்தவர்கள் ரொறன்ரோ மைய நகரத்தில் வெலசிலி, ரீயென்ற் பார்க், லோரன்சு, கிங் அண் டவ்ரின் போன்ற பகுதிகளில் பெரும் தொகையில் வசித்தார்கள்.  1990 களில் தமிழர்கள் செறிந்து வாழ்ந்தால் வெலசிலி பகுதி குட்டி யாழ்ப்பாணம் எனவும் அறியப்பெற்றது.  இதே காலப் பகுதியில் அதற்கு அருகாமையில் இருந்து குட்டி இந்தியா என அழைக்கப்படும் யராட் வீதியில் அமைந்த பல கடைகள் தமிழ்க் கடைகளாக இருந்தன.  இப்பொழுது ரொறன்ரோவின் கிழக்குப் பகுதி நகரங்களான இசுகார்புரோ, மார்க்கம் ஆகிய பகுதிகளில் செறிவாக வாழ்கிறார்கள்.  ரொறன்ரோவின் மேற்குப் பகுதியில் உள்ள மிசசாகா, பிறம்டன் பகுதிகளிலும் தமிழர்கள் தொகையாக வாழ்கிறார்கள்.

ரொறன்ரோ புறநகர்ப் பகுதியைத் தவிரித்து ஒன்ராறியோவில் ஒட்டாவா, வேட்டர்லூ, கோன்வெல் போன்ற நகரங்களிலும் கணிசமான தமிழர்கள் வாழ்கிறார்கள்.

## கியுபெக்
கனடாவின் கிழக்குப் பகுதியில் இறங்கிய தமிழர்கள் வந்த நகரமாக கியுபெக்கின் மொன்றியால் விளங்கியது.  இங்கு அகதியாக ஏற்றுக் கொள்ளப்படுவது ஒப்பீட்டளவில் இலகுவாக இருந்தாலும் பல தமிழர்கள் அங்கு சென்று வாழ்ந்தார்கள்.  இவ்வாறு மொன்றியாலில் ஒரு செறிவான தமிழ்ச் சமூகம் இருக்கிறது.  எனினும் குடியுரிமை பெற்ற பின்பு ஆங்கிலக் கல்வி விரும்பி பலர் ரொன்ரோ நோக்கி நகரலானார்கள்.

## பிரிட்டிசு கொலம்பியா
கனடாவின் மேற்குப் பகுதியான பிரிட்டிசு கொலம்பியாவில் கப்பல்கள் ஊடாகவும் பிற வழிகளிலும் இறங்கியவர்களில் பலர் அங்கேயே குடியமர்ந்தார்கள்.

பகுப்பு:கனடியத் தமிழர்
உலண்டு

thumb|177px|உலண்டாகச் சுற்றிய நூல்
**உலண்டு** என்பது நூல் போன்றவற்றை அங்குமிங்குமாக உருட்டிச் சுற்றும் முறை. சுற்றானது பிரியாமல் இருக்க இவ்வாறு சுற்றப்படும்.

தமிழ் இலக்கியங்களில் இச்சொல் சில இடங்களில் பயன்படுத்தப்பட்டுள்ளது. ஏறு தழுவிய ஆயனை ஏறு தன் கொம்பில் குத்தித் தூக்கிச் சுற்றுவது உலண்டு போல் இருந்ததாம் என கலித்தொகை கூறுகிறது.

சிலந்திக்கூடு (சிலந்திவலை) அதன் பின்னல் கருதி உலண்டு என வழங்கப்படுகிறது என சிறுபஞ்சமூலம் கூறுகிறது.

## அடிக்குறிப்பு

பகுப்பு:சொற்பொருளியல்
வெள்ளைப்பூண்டு

thumb|222px|மலைப்பூண்டு
**பூண்டு** அல்லது **உள்ளி** (*Allium sativum)* என்பது வெங்காய இனத் தாவரத்தைக் குறிக்கும்.

கோரை, அறுகம்புல், வெங்காயம், வெள்ளைப்பூண்டு போன்றவற்றை பூண்டு என்னும் சொல் குறிக்கும்; என்றாலும் சிறப்பு வகையால் வெள்ளைப்பூண்டை மட்டுமே குறிக்கும்.

வெங்காயம் ஒரே மையத்தில் உரியும் அடுக்குத்தோல் கொண்ட கிழங்குவகை. பூண்டு பல பல்லடுக்குக் கொண்டது. இந்தப் பல பல்லடுக்குகள் ஓரிரு அடுக்குத் தோலால் மூடப்பட்டிருக்கும். வெங்காயத்தை ஈரவெங்காயம் என்றும், பூண்டை வெள்ளை-வெங்காயம் என்றும் சில வட்டாரங்களில் வழங்குவர். சித்த மருத்துவத்தில் **இலசுனம்** என அழைக்கப்படுகிறது. மலைப்பூண்டுப் பல் பெரிதாக இருக்கும். நாட்டுப்பூண்டுப் பல் சிறிதாக இருக்கும். உணவில் பூண்டைச் சேர்த்துக் கொள்வதால் உணவுக்கூழ் வயிற்றில் எளிதாகக் கரையும். இதனால் வயிற்றுப் பொருமல் நீங்கும்.

## பிறப்பிடம்
பூண்டின் தாயகம் மத்திய ஆசியக்கண்டமாகும். பிறகு இது இந்தியா மற்றும் மேலை நாடுகளுக்குப் பரவியது.

## குணங்கள்
எரிப்பும் காரமும் உடையது. முகர்ந்தால் நெடியுடையது.

## விவசாயம்
பூண்டை நடுவதற்கு நாற்று அல்லது பூண்டுப்பல் பார்களில் நட்டுத் தண்ணீர் விட்டு வளர்ப்பார்கள். இதை புரட்டாசி மாதத்தில் நட்டு வளர்த்து பார்களிலிருந்து வளர்ந்த பின் தை மாதத்தில் வெட்டியெடுப்பார்கள்.

## உற்பத்தி போக்குகள்
சீனாவில் பூண்டு அதிகமாக உற்பத்தி செய்யபடுகிறது.

## மருத்துவப் பயன்கள்
நோய் தடுப்பு மண்டலத்திற்கு உறு துணையாகிறது. புற்று நோயையும் மற்ற நோய் தொற்றுகளையும் எதிர்க்க உதவுகிறது. வெள்ளணுத் திறனின் செயல்பாடுகளை அதிகரிக்கச் செய்கிறது. ஊளைச் சதையைக் கரைக்கும். தண்டுவட உறையழற்சிக்கும் சிறந்த மருந்தாகிறது. இரத்த அழுத்தத்தைக் குறைக்கிறது. நீரழிவைக் குணப்படுத்தவும் உதவுகிறது. மாதவிடாய்க் கோளாறுக்கும்  மருந்தாகும்.

## வெளியிணைப்புகள்

*பூண்டு வகைகளின் தொகுப்பு

## மேற்கோள்கள்


பகுப்பு:காய்கறிகள்
பகுப்பு:வெங்காயத் தாவரப்பேரினம்
பகுப்பு:மூலிகைகள்
பகுப்பு:பூண்டு வகைகள்
கனடாவில் தமிழர் பொருளாதாரம்

**கனடாவில் தமிழர் பொருளாதாரம்** அல்லது கனேடியத் தமிழர் பொருளாதாரம் என்பது கனடா வாழ் தமிழர்களில் பொருளாதர நிலை, கட்டமைப்பு, தொழில்முனைவுகள், சிக்கல்கள் பற்றிது ஆகும்.

பெரும்பாலான கனடியத் தமிழர்கள் உணவகங்கள், தொழிற்சாலைகள், வியாபார அங்காடிகள், சுத்தம் செய்யும் சேவை நிறுவனங்கள் ஆகியவற்றில் தொழிலாளிகாளாக வேலை செய்கின்றார்கள். குறிப்பிடத்தக்க தொகையினர் சிறு பொருள் சேவை வியாபார தாபனங்களை தொடங்கி நடத்தி வருகின்றார்கள். பெரும்பானமையானவை தமிழ் சமூகத்துனுள்ளேயே தங்களை சந்தைப்படுத்துகின்றார்கள். குறிப்பிடத்தக்க தொகையினர் மருத்துவம், நிதித்துறை, பொறியியல் போன்ற உயர் தொழில் திறன் வேண்டிய துறைகளில் இயங்கி வருகின்றார்கள்.

பகுப்பு:கனடியத் தமிழர்
கனடாவில் தமிழர் கல்வி

**கனடாவில் தமிழர் கல்வி** என்பது கனடாவில் தமிழர்களின் கல்வி நிலை, தமிழ் மாணவர்கள், கல்வி அமைப்புகள், சமூக எதிர்பாப்புக்கள் என்பன பற்றியது ஆகும்.  குடிவரவுச் சூழ்நிலை, தலைமுறை சார்ந்து கனடியத் தமிழ்ச் சமூக கல்வி நிலைமை நிறைய வேறுபடுகிறது.

ஈழப் போராட்டம் காரணமாக இங்கு தமது இளைய பருவத்தில் குடிபெயர்ந்தவர்கள் பலர் பொருளாதாரச் சுமை காரணமாக உயர் கல்வியைப் பெறவில்லை.  அதேவேளை இங்கு பிறந்த அடுத்த தலைமுறையினரில் பெரும்பான்மையினர் பல்கலைக்கழக அல்லது கல்லூரிப் படிப்புக்களை மேற்கொள்கிறார்கள்.

## மேலும் காண்க
கனடாவின் தமிழ் பள்ளிகள் பட்டியல்

கனடாவில் தமிழ்க் கல்வி

பகுப்பு:கனடியத் தமிழர்
பகுப்பு:தமிழர் கல்வி
பகுப்பு:கனடாவில் தமிழ் கல்வி
கபீர் புரஸ்கார் விருது

**கபீர் புரஸ்கார் விருது** என்பது இந்திய உள்துறை அமைச்சகத்தால் வழங்கப்படும் ஒரு விருது ஆகும்.
## நோக்கம்
சமுதாய மற்றும் வகுப்பு நல்லிணக்கத்துக்காக வழங்கப்படும் ஒரு விருதாகும்.  ஒரு சாதி, இனம், வகுப்பை சேர்ந்தவர்கள் பிற சாதி, இன வகுப்பை சேர்ந்தவர்களையோ அல்லது அவர்களின் உடைமைகளையோ வகுப்பு கலவரத்தின் போதோ அல்லது தொடரும் வன்முறையிலோ காப்பாற்றுவோரின் உடல் மற்றும் மனவலிமையைப் பாராட்டும் வகையில் ஆண்டுதோறும் வழங்கப்பட்டு வருகிறது. 
## விருதுத்தொகை
மூன்று வகையான ப் பரிசுத் தொகை  வழங்கப்படுகிறது. இந்திய ரூபாயில் முதலாம் நிலையில் 20,000, இரண்டாம் நிலையில் 10,000, மூன்றாம் நிலையில் 5,000 என வழங்கப்படுகிறது. கூடவே பொருத்தமான மேற்கோளுடன் சான்றிதழும் வழங்கப்படுகிது.

பகுப்பு:இந்திய விருதுகள்

## தகுதிகள்
ஆயுதப்படைகள், காவல் படைகள் மற்றும் அங்கீகரிக்கப்பட்ட தீயணைப்பு துறையினர்கள் , அரசு ஊழியர்கள் 
கடமையின் ஒரு பகுதியாக இல்லாமல்,
பொது மக்களான அனைத்து  பாலினத்தினருக்கும், இந்திய குடிமக்களும் இந்த விருதுக்கு தகுதியுடையவர்கள் ஆவார்கள்.

ஆபத்தான சூழ்நிலையின் போது ஒரு உயிர்களை பாதுகாக்க ஒருவரின் தைரியமான நேர்மையான செயல்பாடுகளுக்காகவும், வகுப்புக் கலவரத்தின் போது
மற்றொரு சமூகத்தின் உறுப்பினர்களின் வாழ்க்கை மற்றும் சொத்தை பாதுகாக்கப்பவர்களுக்கோ, சாதி மோதல்களின் போது
மற்றொரு சாதியின் உறுப்பினர்களின் உயிரையோ  சொத்தையோ பாதுகாப்பவர்களுக்கும், இன மோதல்களின் போது மற்றொரு இனக்குழுவின் உறுப்பினர்களின் உயிரையும் சொத்தையும் காப்பாற்றுதற்காவும், இந்திய உள்துறை அமைச்சகத்தால் இவ்விருது வழங்கப்படுகிறது.

## குறிப்புகள்
சுகுமார் அழீக்கோடு

** சுகுமார் அழிக்கோடு** (*Sukumar Azhikode*, , மே 26, 1926 - சனவரி 24, 2012) மலையாள மொழி இலக்கியத்திற்கும் இந்திய மெய்யியல் குறித்தும் ஆற்றிய பங்களிப்புக்களுக்காக அறியப்படும் ஓர் இந்திய எழுத்தாளர், விமரிசகர், பேச்சாளர் ஆவார். மே 26, 1926 இல் கேரளத்தின் கண்ணூர் மாவட்டத்திலுள்ள *அழிக்கோடு* என்ற சிற்றூரில் பிறந்த சுகுமார் கேரளாவின் திருச்சூர் நகர் அண்மையில் உள்ள *இரவிமங்கலத்தில்* மணம் புரியாதவராக வாழ்ந்து வந்தார்.

## கல்வியும் பணிவாழ்வும்
சுகுமார் அழிக்கோடு 1946 ஆம் ஆண்டில் தமது இளங்கலை பட்டத்தை வணிகவியலில் பெற்றார். பின்னர் கற்பித்தலில் இளங்கலைப் பட்டம், சமசுகிருதம் மற்றும் மலையாளத்தில் முதுகலை பட்டம் என பட்டங்கள் பெற்று இறுதியில் மலையாள மொழியில் ஆய்வு செய்து *மலையாள சாகித்திய விமர்சனம்* என்ற ஆய்வேட்டிற்காக முனைவர் பட்டமும் பெற்றார்.   ஆசிரியராக  ராஜாஸ் உயர்நிலைப்பள்ளி, சிரக்கல், புனித  அலோசியசு கல்லூரி, மங்களூரு, தேவகிரி கல்லூரி, கோழிக்கோடு ஆகிய நிறுவனங்களில் பணியாற்றினார்.  பின்னர் எஸ் என் எம் பயிற்சிக் கல்லூரி, மூட்டக்குன்னத்தில் கல்லூரி முதல்வராகப் பணியாற்றினார்.  கோழிக்கோடு பல்கலைக்கழகத்தில் இணை துணைவேந்தராகப் பணியாற்றிய சுகுமார் 1986 ஆம் ஆண்டில் பணிஓய்வு பெற்றார்.

## விருதுகள்
சுகுமாரின் மிகச்சிறந்த படைப்பாக இந்திய மெய்யியல் வேதங்கள் மற்றும் உபநிடதங்களை குறித்த *தத்வமசி* (1984, மலையாளம்) என்ற நூல் கருதப்படுகிறது. இந்த படைப்பிற்கு 12 விருதுகள் வரை சுகுமார் அழிக்கோடு பெற்றுள்ளார். இவற்றில் இந்திய சாகித்திய அகாதமி விருது, கேரள மாநில சாகித்திய அகாதமி விருது, வயலார் விருது மற்றும் இராசாசி விருது என்பன குறிப்பிடத்தக்கன. தமது வாழ்நாள் சாதனைக்காக பகரைன் கேரளீய சமாஜத்தின் சாகித்திய விருதும் பெற்றுள்ளார்.

2007, சனவரியில் பத்மசிறீ விருது வழங்கப்பட்டபோது அனைவரையும் சமனாகக் கருதும் இந்திய அரசியலமைப்பிற்கு இது முரணானது எனக் கூறி வாங்க மறுத்தார்.
thumb|சுகுமார் அஜிதோடை நினைவு பேயம்பலம்

## மேற்கோள்கள்


பகுப்பு:1926 பிறப்புகள்
பகுப்பு:சாகித்திய அகாதமி விருது பெற்றோர்
பகுப்பு:மலையாள எழுத்தாளர்கள்
பகுப்பு:2012 இறப்புகள்
பகுப்பு:கேரள சாகித்ய அகாடமி விருது பெற்றவர்கள்
சாலுமரத திம்மக்கா

*சாலுமரத* **திம்மக்கா** *(Thimmakka*; கன்னடம் - ಸಾಲುಮರದ ತಿಮ್ಮಕ್ಕ)(30 சூன் 1911 – 14 நவம்பர் 2025) இந்தியாவின் கருநாடக மாநிலத்தைச் சேர்ந்த பசுமை ஆர்வலர் மற்றும் செயல்பாட்டாளர்  . கருநாடக மாநில நெடுஞ்சாலையில் நான்கு கிலோமீட்டர் நீளத்திற்கு ஏறக்குறைய 284 ஆலமரங்களை இவர் நட்டுப் பராமரித்துள்ளது குறிப்பிடத்தக்கது. இவரது இப்பணிக்காக இந்திய அரசு இவருக்கு தேசிய குடிமகன் விருது வழங்கியுள்ளது.

அமெரிக்க ஐக்கிய நாடுகளின் லாசு ஏஞ்சல்சு மற்றும் கலிஃபோர்னியாவை மையமாகக் கொண்டு செயல்படும் அமைப்பு சுற்றுச்சூழல் கல்விக்கான திம்மக்காவின் மூலங்கள் என இவரது பெயரில் செயல்படுகிறது.

## ஆரம்பகால வாழ்க்கை
திம்மக்கா கர்நாடக மாநிலத்தின் தும்கூர் மாவட்டத்தில் உள்ள சிற்றூரில் பிறந்தவர். பெங்களூர் கிராமப்புற மாவட்டத்தில் உள்ள ஹுலிகல்லு எனும் ஊரினரான சிக்கையா என்பவரை மணமுடித்து அந்த ஊருக்கு இடம் பெயர்ந்தார் இவர் இளம் வயதில் திருமணம் செய்தவர். திம்மக்கா. திருமணமாகிப் பல வருடங்களாகியும் மக்கட்பேறு இல்லாததால் திம்மக்கா பொட்டல் காடாக இருந்த கூதூர்ச் சாலைகளின் இரு மருங்கிலும் ஆலமரக் கன்றுகளை நடத்துவங்கியதாய்க் கூறப்படுகிறது.

## சாதனைகள்
திம்மக்காவின் இப்பணிக்கு அவர் கணவரும் உதவ முதல் வருடத்தில் பத்து மரங்கள், இரண்டாமாண்டில் 15, மூன்றாமாண்டில் 20 எனத் தொடங்கிய அரும்பணி 284 மரங்கள் வரை தொடர்ந்தது. இவற்றின் மதிப்பு 1.5 மில்லியன் உரூபாய் என மதிப்பிடப்பட்டுள்ளது.  இம் மரங்களைப் பராமரிக்கும் பொறுப்பைத் தற்போது கருநாடக அரசே ஏற்றுக் கொண்டு விட்டது. தற்போது திம்மக்கா சாலையின் இருமருங்கிலும் மரம்நட்டவர் எனும் பொருள்பட கன்னடத்தில் சால மருத எனும் அடைமொழியோடு **சாலமருத திம்மக்கா** என அறியப்படுகிறார்.

## விருதுகள்
thumb|இந்தியக் குடியரசுத் தலைவர் திரு. இராம்நாத் கோவிந்த் திம்மக்காவிற்கு 16.03.2019 ஆம் நாளில் தாமரைத்திரு (பத்மசிறீ) விருது வழங்கிய போது
*பத்மசிறீ விருது - 2019
*இந்திய அரசின் தேசியக் குடிமகன் விருது - 1995 
* ஹம்பி பல்கலைக்கழகம் வழங்கிய நடோஜா விருது - 2010
* மகளிர் மற்றம் குழந்தைகள் நலத்துறை வழங்கிய பாராட்டுச் சான்றிதழ்
* கருநாடக கல்பவல்லி விருது
* கருநாடக அரசு வழங்கிய இந்திரா காந்தி விருது
* வாழும் கலை அமைப்பு வழங்கிய விசாலாட்சி விருது

## இறப்பு
திம்மக்காவின் கணவர் 1991இல் இயற்கை எய்தினார். திம்மக்கா இந்தியாவின் பல மரம் நடும் அமைப்புகளால் அழைக்கப்பட்டார். தனது சிற்றூரில் ஒரு மருத்துவமனை அமைக்க வேண்டும் என்பது இவரது கனவாக இருந்தது. திம்மக்கா 14 நவம்பர் 2025 அன்று வயது முதிர்வு காரணமாக தனது 114ஆவது வயதில் பெங்களூரில் இறந்தார்.

## மேற்கோள்கள்

பகுப்பு:2025 இறப்புகள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:கர்நாடக நபர்கள்
பகுப்பு:1911 பிறப்புகள்
பகுப்பு:நூறு வயது இந்தியப் பெண்கள்